### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 16. august 2023 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 9. august 2023.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Det går den rigtige vej med hjemløsheden i [adresse], men alt for mange aarhusianere, lever stadig et udsat liv i hjemløshed, trods ønsket om et liv i egen bolig. Som by skal vi kunne tilbyde alle et hjem – og det skal ske langt hurtigere, end i dag. På den måde kan vi gøre hjemløs-hed til fortid.

Nye, fælles målsætninger skal sætte retningen for de kommende års omstilling af hjemløseområdet. Ny lovgivning på hjemløseområdet understøtter den nødvendige omstilling. Samtidig stiller lovgivningen store krav til, at kommunerne hurtigere skal udrede og igangsætte borgernes bolig- og støttebehov. Sociale Forhold og Beskæftigelse (MSB) vil udvikle pakkeforløb, der sikrer, at borgerne hurtigt kan bevæge sig fra hjemløshed til et liv i eget hjem.

Endelig har byrådet bedt om en årlig status på Master-plan for hjemløseområdet. Seneste opfølgning er vedlagt som bilag 4 og 5.

### Beslutningspunkter

Det indstilles:

At 1) byrådet vedtager de målsætninger, som er anført i indstillingen under punkt 4.

At 2) byrådet tager til efterretning, at Sociale Forhold og Beskæftigelse i samarbejde med relevante aktører udvikler og implementerer pakkeforløb på hjemløseområdet, der kan sikre borgerne tidlig udredning og tildeling af støtte, bolig, beskæftigelses- og uddannelsesrettede indsatser og fællesskabsunderstøttende aktiviteter.

At 3) byrådet tager vedlagte årlige opfølgning på Master-plan for hjemløseområdet til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Dennis Kjær:

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 5. juni 2023.

Simone Lind bemærker, at han ønsker en årlig drøftelse af hjemløseområdet i byrådet. Interval for byrådsdrøftelse kan drøftes i udvalget med henblik på at finde en passende platform for dialog om området.

Udvalg: [adresse]

Dato: 21-06-2023

Dennis Kjær:

Fremsendes til [adresse] og Beskæftigelsesudvalget til behandling i henhold til beslutning i byrådets møde den 21. juni 2023.

Udvalg: Social- og Beskæftigelsesudvalget

Dato: 09-08-2023

Dennis Kjær:

Yasmin Iversen, Øyvind Sørensen, Lotte Carlsen, Annemette Sørensen, Philip Bach og Malthe Bech kunne tiltræde indstillingen i overensstemmelse med Magistratens anbefaling.

Ulrik Jacobsen var forhindret i at deltage i udvalgets behandling af sagen.